钦定古今图书集成/明伦汇编/闺媛典/第104卷 > 皇清十 > 周合官
## 钦定古今图书集成/明伦汇编/闺媛典/第104卷 > 皇清十 > 周合官

按《福建通志》：“周合官，闽县周之夔孙女。许配庠生郑爌子长开，未嫁。长开没，女侦知自缢，父母急救之。次日欲奔丧，止之，复自缢。因从其志。入门，拜长开柩毕，投缳，缳再绝，再缢死。具题旌表，岁蠲米三石。”

===汤彦远妻罗氏〈妹附〉===

按《福建通志》：“罗氏，闽县汤彦远妻。有妹幼孤，依氏。戊子大饥，寇至，氏为所获，欲污之，不从，被杀。夫与妹出救，寇欲污妹，妹绐之曰：‘此吾父也’。” 求释之，即愿为夫妇。兵因驾舟送之渡江，舟将近岸，妹仍上楼坠死。